07ab5995327e9fc4a500d3ff9064271f
Ποιοι παράγοντες επηρεάζουν το κόστος για θερμοπρόσοψη ανά τετραγωνικό;
-----------------------------------------------------------------------


douleutaras.gr
2019.43
Σε ό,τι αφορά την εξωτερική θερμομόνωση, υπάρχει δυνατότητα **να μονώσεις μόνο ένα συγκεκριμένο τοίχο**, από τον οποίο χάνεται θερμότητα, **ή να κάνεις ολική εξωτερική θερμομόνωση η οποία κοινώς αποκαλείται θερμοπρόσοψη, ή κέλυφος** και κοστίζει πιο ακριβά.


Οι τιμές για θερμοπρόσοψη, διαφέρουν ανά έργο και εξαρτώνται από συγκεκριμένους παράγοντες. Η έκταση των τοίχων του κτιρίου και το πάχος του μονωτικού υλικού που θα εφαρμόσει το συνεργείο μόνωσης, είναι οι βασικοί παράγοντες που επηρεάζουν το κόστος στην θερμοπρόσοψη.


Σε περίπτωση που σε ενδιαφέρει να προχωρήσεις με αυτή την εργασία τότε το συνολικό κόστος ανά τετραγωνικό θα κυμανθεί κατά μέσο όρο στα 33-43€, ανάλογα με τον σοβά που θα επιλέξεις σαν τελική στρώση.


Εξωτερική θερμομόνωση εφαρμόζεται συχνά και στην ταράτσα, όπου η συμβατική μέθοδος για εξωτερική θερμομόνωση έχει τιμές στα 26-32€/τ.μ. με υλικά και εργατικά. Η ανεστραμμένη μέθοδος για εξωτερική θερμομόνωση στην ταράτσα κοστίζει 36-41€/τ.μ. Οι επαγγελματίες της πλατφόρμας μας είναι έτοιμοι να σου δώσουν προσωποποιημένη προσφορά, ανάλογα με τις ανάγκες του κτιρίου σου!


*Οι τιμές που αναφέρονται δεν περιλαμβάνουν ΦΠΑ.*


f28628b3d921a48a78c1fbd1c7766cee
Ποια πλεονεκτήματα σου προσφέρει η θερμοπρόσοψη;
------------------------------------------------


douleutaras.gr
2019.43
Ένα σπίτι με πολύ καλή μόνωση, μπορεί να εξοικονομήσει πολλά χρήματα για θέρμανση και να προσφέρει πιο άνετη καθημερινότητα στην οικογένεια που το κατοικεί. Ομοίως, ένας εργασιακός χώρος με καλή μόνωση μπορεί να κάνει πιο ευχάριστη την καθημερινότητα των εργαζομένων.


Ας δούμε, συγκεκριμένα, πώς η εξωτερική θερμομόνωση βελτιώνει την ποιότητα ζωής σε ένα κτίριο:


**1. Μεγάλη εξοικονόμηση ενέργειας:** Η θερμοπρόσοψη κέλυφος δεν επιτρέπει την δημιουργία θερμογέφυρων. Αυτό, πρακτικά, σημαίνει ότι δεν επιτρέπει τη διαρροή θερμότητας στα σημεία ένωσης των μονωτικών υλικών, όπως συμβαίνει με άλλες τεχνικές μόνωσης.


**2. Αύξηση της αξίας του κτιρίου:** Η τοποθέτηση θερμοπρόσοψης βοηθάει σημαντικά στην ενεργειακή αναβάθμιση του κτιρίου. Έτσι, αυτόματα κάνεις μια επένδυση για το μέλλον, καθώς αυξάνεται η εμπορική αξία του κτίσματος.


**3. Άμεση διαδικασία εφαρμογής:** Η εξωτερική θερμομόνωση κατασκευάζεται άμεσα από εξειδικευμένους επαγγελματίες μονώσεων, χωρίς να ενοχλούνται οι κάτοικοι του κτιρίου, μιας και όλες οι εργασίες γίνονται εξωτερικά.


**4. Δε διακόπτεται η λειτουργία του κτιρίου:** Κατά την εφαρμογή του συστήματος της θερμοπρόσοψης, το κτίριο θερμομονώνεται εξωτερικά και οι εργασίες μπορούν να πραγματοποιηθούν, χωρίς να διακοπεί η λειτουργία του κτιρίου.


**5. Μπορεί να πραγματοποιηθεί οποιαδήποτε αρχιτεκτονική αλλαγή:** Τα θερμομονωτικά υλικά που εφαρμόζονται στη θερμοπρόσοψη, δίνουν τη δυνατότητα να γίνουν αρχιτεκτονικές παρεμβάσεις, τόσο σε θέμα υλικών, όσο και σε θέμα χρωμάτων.


![εξωτερική θερμομόνωση](https://st.douleutaras.gr/media/uploads/2019/05/28/thermoprosopsi-1.jpg)


877f37eb88f9a78be8a758b88025d539
Ποια μειονεκτήματα παρουσιάζει η εξωτερική θερμομόνωση;
-------------------------------------------------------


douleutaras.gr
2019.43
Αν και η εξωτερική θερμομόνωση των τοίχων και των κτιρίων είναι κάτι που σίγουρα θα σε ωφελήσει, υπάρχουν και μερικά πράγματα που μπορεί να λειτουργήσουν αποτρεπτικά στο να προχωρήσεις τις εργασίες. Ποια είναι αυτά;


* Υπάρχει σχετικά υψηλό κόστος, για να χτιστεί η θερμοπρόσοψη.
* Η διαδικασία εφαρμογής είναι απαιτητική και χρειάζεται έμπειρους επαγγελματίες.
* Απαιτείται η σύμφωνη γνώμη όλων των ενοίκων, για μια τόσο σημαντική επένδυση.
* Χρειάζονται συγκεκριμένες καιρικές συνθήκες για να εφαρμοστεί η μέθοδος.


Αναμφίβολα, οι παράγοντες αυτοί μπορεί να σε κάνουν να εξετάσεις περισσότερες φορές το αν θα βάλεις θερμοπρόσοψη στο κτίριο. Ωστόσο, είναι σημαντικό να θυμάσαι το μακροπρόθεσμο κέρδος που θα αποκτήσεις, από την εξοικονόμηση ενέργειας και την αποφυγή υψηλής υγρασίας.


![εξωτερική θερμομόνωση](https://st.douleutaras.gr/media/uploads/2019/05/28/thermoprosopsi-2.jpg)


35da5965a5a1902a7ca9b8852c13e2f2
Πώς γίνεται η εξωτερική θερμομόνωση; Ποια είναι η διαδικασία;
-------------------------------------------------------------


douleutaras.gr
2019.43
Η τοποθέτηση εξωτερικής θερμομόνωσης (θερμοπρόσοψης) στους εξωτερικούς κατακόρυφους τοίχους του κτιρίου, είναι μια εξειδικευμένη εργασία που απαιτεί μελέτη του κτίσματος, της περιοχής που βρίσκεται, αλλά και των δομικών υλικών του. Τα επαγγελματικά συνεργεία μονώσεων, ξεκινώντας με την εφαρμογή της θερμοπρόσοψης ακολουθούν τα εξής βήματα:


1. Σε πρώτη φάση καθαρίζεται η επιφάνεια και ξηλώνονται διάφορα σαθρά κονιάματα.


2. Γίνεται έλεγχος της επιπεδότητας των προσόψεων.


3. Εάν είναι απαραίτητο, γίνεται η τοποθέτηση των μαρμαροποδιών στα παράθυρα.


4. Τοποθετείται οριζόντιος οδηγός στη βάση του κτιρίου.


5. Εγκαθίστανται οι θερμομονωτικές πλάκες και δημιουργείται ζώνη στεγάνωσης και προστασίας.


6. Καλύπτονται τα κενά μεταξύ των αρμών και τρίβεται η επιφάνεια, ώστε να είναι λεία.


7. Εφαρμόζεται το βασικό επίχρισμα και έπειτα, όταν σκληρύνει, γίνεται το αστάρωμα.


8. Για να ενισχυθεί η μηχανική αντοχή της θερμοπρόσοψης, μπορεί να εφαρμοστεί διπλός οπλισμός.


![θερμοπρόσοψη](https://st.douleutaras.gr/media/uploads/2019/05/28/thermoprosopsi-3.jpg)


47a0a77cb824b99c036fff21dcf54d8e
Γιατί να επιλέξεις τους τεχνικούς του Douleutaras.gr για να βάλεις θερμοπρόσοψη;
--------------------------------------------------------------------------------


douleutaras.gr
2019.43
Η θερμοπρόσοψη είναι μια πολύ σημαντική επένδυση για το σπίτι, ή τον επαγγελματικό σου χώρο. Οι επαγγελματίες μας γνωρίζουν πόσο σημαντική είναι για σένα κι έτσι είναι έτοιμοι να μελετήσουν το χώρο σου και να σου προτείνουν τα καλύτερα υλικά για εξωτερική θερμομόνωση, σε ανταγωνιστικές τιμές. Χάρη στην εμπειρία τους, εγγυώνται ποιοτικά αποτελέσματα με διάρκεια πολλών ετών.


Αν σκέφτεσαι να βάλεις **θερμοπρόσοψη** - **εξωτερική θερμομόνωση** στο κτίριό σου, μην ψάχνεις αλλού. Καταχώρησε την εργασία σου στην πλατφόρμα μας εντελώς δωρεάν και θα πάρεις άμεσα τις καλύτερες προσφορές από εξειδικευμένους τεχνικούς, για να αναλάβουν τη μελέτη του χώρου σου και την υλοποίηση του έργου, στις καλύτερες τιμές της αγοράς!

